OSNOVNA ŠKOLA

„VAZMOSLAV GRŽALJA“

KLASA: 112-02/20-01/16

URBROJ: 2106-23-01-02

Buzet, 19.studenog 2020.

Na temelju članka 107. Zakona o odgoju i obrazovanju u osnovnoj i srednjoj školi („Narodne novine“, br. 87/08, 86/09, 92/10, 105/10, 90/11, 16/12, 86/12, 126/12, 94/13, 152/14, 7/17, 68/18. , 98/19. i 64/20.) odredaba Pravilnika o radu, te Pravilnika o načinu i postupku zapošljavanja, Osnovna škola „Vazmoslav Gržalja“, raspisuje:

**N A T J E Č A J**

za zasnivanje radnog odnosa na radnom mjestu

**TAJNIK/ICA ŠKOLSKE USTANOVE - 1 izvršitelj/ica, na neodređeno nepuno radno vrijeme od 20 sati tjedno**

**Mjesto rada: Osnovna škola „Vazmoslav Gržalja“, Buzet**

Uvjeti:

- propisani opći i posebni uvjeti u skladu s člankom 105. st. 1. Zakona o odgoju i

 obrazovanju u osnovnoj i srednjoj školi („N.N.” br. 87/08., 86/09., 92/10., 105/110.,

 90/11., 16/12., 86/12., 94/13., 152/14., 7/17., 68/18,98/19 i 64/20.),

- propisani člankom 105. st 16., Zakona prema kojem poslove tajnika može obavljati

 osoba koja je završila:

a) sveučilišni diplomski studij pravne struke ili specijalistički diplomski stručni studij

javne uprave,

b)preddiplomski stručni studij upravne struke, ako se na natječaj ne javi osoba iz točke

a) ovoga stavka.

Uz pisanu i vlastoručno potpisanu prijavu na natječaj kandidati su obvezni priložiti sljedeću dokumentaciju:

* životopis,
* diplomu odnosno dokaz o odgovarajućoj vrsti obrazovanja,
* dokaza o državljanstvu,
* rodni list,
* elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje o radno-pravnom statusu
* uvjerenje da kandidat nije pod istragom i da se protiv njega ne vodi kazneni postupak glede zapreka za zasnivanje radnog odnosa iz čl. 106. Zakona o odgoju i obrazovanju u osnovnoj i srednjoj školi, ne starije od 3 mjeseca

Isprave se prilažu u neovjerenoj preslici. Po izvršenom izboru kandidat će predočiti izvornik na uvid.

Kandidat koji ostvaruje pravo prednosti pri zapošljavanju  prema posebnim propisima, dužni su u prijavi na natječaj pozvati se na to pravo, priložiti sve dokaze o ispunjavanju traženih uvjeta i o priznatom statusu.

Kandidati koji se pozivaju  na pravo prednosti prema čl. 102. st. 1.-3. Zakona o hrvatskim braniteljima iz Domovinskog rata i članovima njihovih obitelji (NN, br. 121/17) dužni su  uz prijavu na natječaj pored navedenih isprava odnosno priloga priložiti i sve potrebne dokaze iz  čl. 103. st. 1.  koje mogu potražiti na poveznici:

<https://uprava.gov.hr/o-ministarstvu/ustrojstvo/uprava-za-sluzbenicke-odnose/zaposljavanje/prednost-pri-zaposljavanju/738>

<https://branitelji.gov.hr/zaposljavanje-843/843>

[https://branitelji.gov.hr/UserDocsImages/NG/12%20Prosinac/Zapo%C5%A1ljavanje/Popis](https://branitelji.gov.hr/UserDocsImages/NG/12%20Prosinac/Zapo%C5%A1ljavanje/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf)

[%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf](https://branitelji.gov.hr/UserDocsImages/NG/12%20Prosinac/Zapo%C5%A1ljavanje/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf)

Kandidati koji se pozivaju na pravo prednosti sukladno odredbi čl. 9. Zakona o profesionalnoj rehabilitaciji i zapošljavanju osoba s invaliditetom (NN, br. 157/13., 152/14. i 39/18.) dužni su uz prijavu na natječaj, pored dokaza o ispunjavanju traženih uvjeta, dostaviti i dokaz o invaliditetu sukladno stavku 3. navedenog članka.

Kandidati koji se pozivaju na pravo prednosti sukladno odredbi članka 48.f.  Zakona o zaštiti vojnih i civilnih invalida rata (NN, br. 33/92., 57/92., 77/92., 27/93., 58/93., 2/94., 76/94., 108/95., 108/96., 82,01/, 103/03.,  148/13. i 98/19.) dužni su uz prijavu na natječaj, pored dokaza o ispunjavanju traženih uvjeta, dostaviti rješenje odnosno potvrdu iz koje je vidljivo spomenuto pravo.

Kandidati prijavom na natječaj daju privolu Osnovnoj školi „Vazmoslav Gržalja“ za obradu osobnih podataka navedenim u svim dostavljenim prilozima odnosno ispravama za potrebe provedbe natječaja.

**Na natječaj se mogu prijaviti osobe oba spola.**

Nepotpune i nepravodobne prijave neće se razmatrati.

Za kandidate koji ispunjavaju formalne uvjete natječaja i koji su dostavili svu traženu dokumentaciju i pravodobnu prijavu, provest će se vrednovanje prema odredbama Pravilnika o načinu i postupku zapošljavanja u Osnovnoj školi „Vazmoslav Gržalja“, koji je dostupan na mrežnoj stranici škole.

Obavijesti i upute kandidatima o vremenu i mjestu održavanja vrednovanja objavit će se na mrežnoj stranici škole (http://os-vgrzalja-buzet.skole.hr/).

Kandidat koji ne pristupi vrednovanju smatra se da je odustao od prijave na natječaj i više se ne smatra kandidatom u natječajnom postupku.

Rok za podnošenje prijava je 8 dana od dana objave natječaja na oglasnoj ploči te mrežnim stranicama Hrvatskog zavoda za zapošljavanje i oglasnoj ploči i mrežnim stranicama škole.

Rok u kojem će kandidati biti izvješteni o rezultatima izbora je 15 dana od dana zaključivanja natječaja. Obavještavanje je putem e-maila, te na mrežnim stranicama Škole.

Prijave s  dokazima o  ispunjavanju uvjeta natječaja dostavljaju se: neposredno,  poštom na adresu: **Osnovna škola „Vazmoslav Gržalja“, II.istarske brigade 18, 52 420 Buzet s naznakom „za natječaj za radno mjesto tajnik/ica.**

Ravnateljica:

Jadranka Bartolić Muzica,prof.